YuK TAShISh, GAZ, YoNILG‘I-MOYLASh MAHSULOTLARI, MINERAL O‘G‘ITLAR ETKAZIB BERISh BO‘YIChA 2004 YILDA O‘ZBEKISTON RESPUBLIKASI HUDUDIDA O‘ZARO HISOB-KITOBLARNI AMALGA OShIRISh VA TOJIKISTON RESPUBLIKASINING DAVLAT QARZLARI BO‘YIChA XIZMAT KO‘RSATISh

O‘zbekiston Respublikasi Vazirlar Mahkamasining 2004-yil 4-fevraldagi 67-f-sonli farmoyishi va O‘zbekiston Respublikasi Hukumati va Tojikiston Respublikasi Hukumatlari o‘rtasida 2004-yilda yuklarni tashish, gaz, yonilg‘i-moylash mahsulotlari yetkazib berish va Tojikiston Respublikasi davlat qarzi to‘g‘risida 2003-yil 29-dekabrda imzolangan kelishuvga muvofiq qaror qilamiz:
 1. “Yuk tashish, gaz, yonilg‘i-moylash mahsulotlari, mineral o‘g‘itlar yetkazib berish bo‘yicha 2004-yilda O‘zbekiston Respublikasi hududida o‘zaro hisob-kitoblarni amalga oshirish va Tojikiston Respublikasining davlat qarzlari bo‘yicha xizmat ko‘rsatish tartibi to‘g‘risida nizom” ilovaga* muvofiq tasdiqlansin. 
 2. Ushbu qaror O‘zbekiston Respublikasi Adliya vazirligida davlat ro‘yxatiga olingan kundan o‘n kun o‘tgach amalga kiritilsin.
 3. Mazkur qaror kuchga kirgan kundan boshlab Moliya vazirligi va Markaziy bankning 2003-yil 22-maydagi 70-sonli va 229-V-sonli qarorlari bilan tasdiqlangan “Yuk tashish, gaz, yonilg‘i-moylash mahsulotlari, mineral o‘g‘itlar yetkazib berish bo‘yicha 2003-yilda O‘zbekiston Respublikasi hududida o‘zaro hisob-kitoblarni amalga oshirish va Tojikiston Respublikasining davlat qarzlari bo‘yicha xizmat ko‘rsatish tartibi to‘g‘risida nizom” o‘z kuchini yo‘qotadi (2003-yil 10-iyun, ro‘yxat raqami 1248-son — Me’yoriy hujjatlar axborotnomasi, 2003-yil 11-son).